Държавен вестник, бр. 25, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  25
б) доклад, описващ параметрите и техни­
ческото състояние на съоръженията, както и 
възможността съоръженията да изпълняват 
заявеното предназначение, изготвен от лица, 
които притежават професионална квалифи­
кация „магистър-инженер“ по специалността, 
свързана с вида на исканото разрешително, и 
са регистрирани по реда на Закона за камарите 
на архитектите и инженерите в инвестицион­
ното проектиране;
3. при липса на документацията по т. 2 
се изготвят схеми и чертежи на изградените 
съоръжения, а в доклада по т. 2, буква „б“ 
се представят параметрите и техническото 
описание на състоянието на съоръженията;
4. схема, в т.ч. текстово описание на пътя на 
водата от мястото на водовземане до мястото 
на потребление, с технически параметри на 
съоръженията, както и връзката със съществу­
ващи водностопански системи и съоръжения;
5. информация за монтирано средство за 
измерване, включително схема на разполо­
жение на водомера/водомерите;
6. информация за наличие на съоръжение 
за миграция на рибите и другите водни ор­
ганизми – вид и технически данни; когато 
такива не са изградени или е необходима 
реконструкция, се представя инвестиционен 
проект за осигуряване миграцията на вод­
ните организми и отчитане и контрол на 
минималния отток; инвестиционен проект за 
осигуряване миграция на водните организми 
не се изисква при водовземане от язовири. 
Чл. 26. (1) Условията, при които се предос­
тавя правото за водовземане от повърхностен 
воден обект, се оформят като приложение, 
което е неразделна част от разрешителното, 
и включват изисквания към титуляря за:
1. използване на водите и водните обекти 
в съответствие с целите, параметрите и ус­
ловията на тяхното предоставяне;
2. осигуряване на целогодишно подаване 
и технически средства за измерване на ми­
нимално водно количество, необходимо за 
нормалното функциониране на екосистемите 
в реката;
3. монтиране на средства за измерване на 
оттока и използваните обеми за всяка една 
от разрешените цели, в определения в разре­
шителното срок; 
4. монтиране на видеонаблюдение на водо­
хващането и на съответния участък от реката;
5. уведомяване на контролиращия орган 
за датата на монтиране на средството за 
измерване;
6. уведомяване на контролиращия орган 
за неизправност на монтираното средство за 
измерване в определения в разрешителното 
срок;
7. действия при повреда на средствата за 
измерване;
8. предоставяне на директора на басейно­
вата дирекция на доклад за изпълнението на 
условията, посочени в разрешителното, в срок 
до 31 март на следващата отчетна година;
9. изисквания за вида и начина за пре­
доставяне на информация от собствения 
мониторинг;
10. осигуряване на достъп на контролира­
щия орган при осъществяване на контрол на 
разрешителното и предоставяне на необходи­
мите документи, данни, сведения, справки и 
обяснения, свързани с разрешеното водовзе­
мане и с предмета на проверката;
11. спазване на реда за удовлетворяване 
на исканията по смисъла на чл. 50, ал. 4 и 
5 от ЗВ;
12. спазване на други изисквания, съобра­
зени със спецификата на водовземането.
(2) В приложението по ал. 1 се вписват и 
условия за контрол, включително условия за 
изменение, продължаване, прекратяване и 
отнемане на разрешителното.
(3) Условията по ал. 1, т. 3 и 5 – 7 не се 
прилагат в случаите по чл. 48, ал. 5 от ЗВ.
Чл. 27. (1) Водовземните съоръжения за 
повърхностни води се оборудват с одобрени 
по реда на Закона за измерванията средства 
за измерване на използваните водни обеми и 
за измерване на минимално допустим отток в 
реката след водовземането, включително оси­
гуряване на видеонаблюдение, с изключение 
на случаите по чл. 48, ал. 5 от ЗВ.
(2) Не се разрешава изграждане на от­
клонения или на други съоръжения между 
водовземното съоръжение и средството за 
измерване по ал. 1.
(3) Не се допуска водовземане с цел об­
ществено или самостоятелно питейно-битово 
водоснабдяване, ако повърхностните води не 
отговарят на изискванията на Наредба № 12 
от 2002 г. за качествените изисквания към 
повърхностни води, предназначени за питейно-
битово водоснабдяване (ДВ, бр. 63 от 2002 г.) 
и не е предвидено изграждане на съответни 
пречиствателни съоръжения съгласно същата 
наредба.
(4) Водовземане с цел питейно-битово во­
доснабдяване се осъществява след изграждане 
на необходимите пречиствателни съоръжения 
съгласно изискванията на Наредба № 12 от 
2002 г. за качествените изисквания към по­
върхностни води, предназначени за питейно-
битово водоснабдяване.
(5) Не се допуска ползване на повърхностен 
воден обект с цел аквакултури, когато обектът 
се използва за питейно-битово водоснабдяване, 
както и в случаите, когато дейността попада 
в акваторията на зони за къпане, обявени в 
съответствие с наредбата по чл. 135, ал. 1, 
т. 7 на ЗВ.
Раздел IV
Разрешителни за ползване на повърхностни 
водни обекти и изисквания към съдържанието 
на документите
Чл. 28. (1) Когато заявлението е за издаване 
на разрешително за ползване на повърхностен 
воден обект за изграждане на нови и рекон­
струкция или модернизация на съществуващи